Szám: 45031-10/2025.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**269/2024. (X.22.) Kgy. sz. határozatában** a Közgyűlés a Szűrcsapó utca 23. szám alatti 17. számú felnőtt háziorvosi körzetben a felnőtt háziorvosi feladatok ellátásával kapcsolatos döntést hozott.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A háziorvossal a feladat-ellátási szerződés megkötésre került.

**302/2024. (X.22.) Kgy. sz. határozatában** a Közgyűlés a sport területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések a Sportkarácsony ünnepség keretében átadásra kerültek.

**306/2024. (XI.28.) Kgy. sz. határozatában** a Közgyűlés hozzájárult 20 db kerékpár térítésmentes átadásához a Herényi Kulturális és Sportegyesület részére.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az átadás-átvételi megállapodás aláírásra került.

**308/2024. (XI.28.) Kgy. sz. határozatában** a Közgyűlés hozzájárult a Jelen Mindenütt Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás összege 2024. december 13. napján átutalásra került.

**315/2024. (XI.28.) Kgy. sz. határozatában** a Közgyűlés a „Kulturális és Civil Alap” tételsor terhére alapítványok támogatásához járult hozzá.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződések aláírásra, a támogatási összegek átutalásra kerültek.

**316/2024. (XI.28.) Kgy. sz. határozatában** a Közgyűlés a 281/2024. (X.22.) Kgy. sz. határozat módosításáról döntött a SZOVA NZrt. igazgatósági tagjainak megválasztása tekintetében.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság alapszabályának módosítása aláírásra került.

**323/2024. (XI.28.) Kgy. sz. határozatában** a Közgyűlés a Vas Megyei Temetkezési Kft. Alapító Okiratának módosításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az Alapító Okirat módosítása aláírásra került.

**324/2024. (XI.28.) Kgy. sz. határozatában** a Közgyűlés a Szombathelyi Sportközpont és Sportiskola NKft. Alapító Okiratának módosításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az Alapító Okirat módosítása aláírásra került.

**337/2024. (XI.28.) Kgy. sz. határozatában** a Közgyűlés a településkép védelméről szóló 26/2017. (XII.20.) önkormányzati rendelet jogharmonizációs módosítási eljárásának kezdeményezéséről döntött.

**Sütő Gabriella, a Főépítészi Iroda vezetője jelenti:** 2025. január 1. napján hatályba lépett a reklám és a reklámeszköz elhelyezésének szabályairól szóló 476/2024. (XII.31.) Korm. rendelet, erre tekintettel az önkormányzati rendelet módosítása további előkészítést igényel, ezért a beszámoló végén található határozatban javaslatot teszek a határozat határidejének módosítására.

**339/2024. (XI.28.) Kgy. sz. határozatában** a Közgyűlés a Savaria Városfejlesztési NKft. Szombathely, Fő tér 23/B. I/1. szám alatti helyiségére vonatkozóan fennálló ingyenes használati jogviszonyának meghosszabbításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A megállapodás módosítása aláírásra került.

**340/2024. (XI.28.) Kgy. sz. határozatában** a Közgyűlés a Fogyatékkal Élőket és Hajléktalanokat Ellátó Közhasznú NKft. Szombathely, Lovas u. 23. szám alatti ingatlanra vonatkozóan fennálló ingyenes használati jogviszonyának meghosszabbításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A megállapodás módosítása aláírásra került.

**343/2024. (XI.28.) Kgy. sz. határozatában** a Közgyűlés előadó-művészeti szervezetekkel megkötésre kerülő fenntartói megállapodásokat hagyott jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A fenntartói megállapodások aláírásra és a Pest Vármegyei Kormányhivatalnak megküldésre kerültek.

**346-357/2024. (XI.28.) Kgy. sz. határozataiban** a Közgyűlés Szombathely Megyei Jogú Város különböző szervezetekben, egyesületekben, szövetségekben fennálló tagságával és az Önkormányzat által delegált személyekkel kapcsolatos döntéseket hozott.

**Dr. Füzi Judit, a Polgármesteri Kabinet vezetője jelenti:** A határozatok az azokban szereplő szervezetek részére megküldésre kerültek.

**369/2024. (XII.19.) Kgy. sz. határozatában** a Közgyűlés hozzájárult a Joskar-Ola Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás összege 2024. december 20. napján átutalásra került.

**370/2024. (XII.19.) Kgy. sz. határozatában** a Közgyűlés elfogadta a Polgármesteri Hivatal módosító okiratát és módosításokkal egységes szerkezetű alapító okiratát, valamint Szervezeti és Működési Szabályzatának módosítását.

**Nagyné Dr. Gats Andrea, a Jogi és Képviselői Osztály vezetője jelenti:** A Polgármesteri Hivatal módosító okirata aláírásra és a Magyar Államkincstárhoz benyújtásra került. A Hivatal Szervezeti és Működési Szabályzata módosításának aláírása és kihirdetése megtörtént.

**371/2024. (XII.19.) Kgy. sz. határozatában** a Közgyűlés egyetértett a Szombathelyi Mesevár Óvodában foglalkoztatott városi pedagógiai asszisztens Szombathelyi Szűrcsapó Óvodába történő áthelyezésével.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a GAMESZ igazgatójának 2024. december 20. napján megküldésre került.

**372/2024. (XII.19.) Kgy. sz. határozatában** a Közgyűlés engedélyezte, hogy a Smart Line Packaging Kft. cégnevében használhassa a városnevet „Savaria Packaging Kft.” formában.

**Nagyné Dr. Gats Andrea, a Jogi és Képviselői Osztály vezetője jelenti:** Az engedély a kérelmező képviselőjének 2024. december 20. napján megküldésre került.

**374/2024. (XII.19.) Kgy. sz. határozatában** a Közgyűlés hozzájárult a Savaria University Press Alapítvány támogatásához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra került.

**375/2024. (XII.19.) Kgy. sz. határozatában** a Közgyűlés az Apáczai Csere János Alapítvány Felügyelő Bizottságába képviselő delegálásáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** Az alapítvány kuratóriumi elnöke a döntésről értesítésre került.

**378-379/2024. (XII.19.) Kgy. sz. határozataiban** a Közgyűlés elfogadta a BLAGUSS Agora Hungary Kft. által javasolt menetrend-módosítást, valamint meghatározta az autóbuszos személyszállítási közszolgáltatások 2025. február 1-jétől hatályos díjait.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A Közszolgáltatási Szerződés VIII. számú módosításának aláírása mindkét fél részéről megtörtént.

**380/2024. (XII.19.) Kgy. sz. határozatában** a Közgyűlés felkérte a városi képviselőket, hogy a menetrend módosítására vonatkozó javaslataikat 2025. május 31. napjáig küldjék meg a Városüzemeltetési és Városfejlesztési Osztály részére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat minden városi képviselő részére megküldésre került.

**381/2024. (XII.19.) Kgy. sz. határozatában** a Közgyűlés a Haladás 1919 Labdarúgó Kft.-t érintő döntéseket hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat megküldésre került a társaság részére. Az üzletrészek értékesítéséről szóló adásvételi szerződések aláírásra kerültek, a változásokat a Cégbíróság átvezette.

**382/2024. (XII.19.) Kgy. sz. határozatában** a Közgyűlés elfogadta a SZOVA NZrt. és az Önkormányzat közötti Üzemeltetési szerződést, valamint a SZOVA NZrt. és a Polgármesteri Hivatal közötti, a bérleménykezelési feladatok átvételéhez kapcsolódó megállapodást.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A szerződések aláírásra kerültek.

**383/2024. (XII.19.) Kgy. sz. határozatában** a Közgyűlés a Weöres Sándor Színház NKft.-vel kötött bérleti szerződés módosításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A szerződés módosítása aláírásra került.

**384/2024. (XII.19.) Kgy. sz. határozatában** a Közgyűlés a Szombathelyi Távhőszolgáltató Kft. 2025. évi létszám- és bértervét, valamint beruházási tervét jóváhagyásra javasolta a társaság taggyűlésének, továbbá támogatta a társaság pályázatainak benyújtását.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaságnak megküldésre került.

**385/2024. (XII.19.) Kgy. sz. határozatában** a Közgyűlés jóváhagyta a FALCO KC Szombathely Sportszolgáltató Kft. 2024/2025. üzleti évre vonatkozó üzleti tervét, és felkérte a társaság ügyvezetőjét, hogy a 2025/2026-os üzleti tervet a Közgyűlés 2025. áprilisi ülésére terjessze elő.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaságnak megküldésre került.

**386/2024. (XII.19.) Kgy. sz. határozatában** a Közgyűlés jóváhagyta, hogy az AGORA Savaria Kulturális és Médiaközpont NKft. a Médiatanács által kiírt TVÁLLANDÓ2024 kódszámú felhívásra pályázatot nyújtson be.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaságnak megküldésre került.

**387-389/2024. (XII.19.) Kgy. sz. határozataiban** a Közgyűlés a Szombathelyi Sportközpont és Sportiskola Nonprofit Kft.-t érintő döntéseket hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozatok a társaságnak megküldésre kerültek.

**390/2024. (XII.19.) Kgy. sz. határozatában** a Közgyűlés jóváhagyta a Szombathelyi Fedett Uszoda és Termálfürdő VASIVÍZ Zrt. által elkészített 2025. évi működtetési tervét.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaságnak megküldésre került.

**391/2024. (XII.19.) Kgy. sz. határozatában** a Közgyűlés jóváhagyta a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó szerződéstervezetet.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A szerződés aláírása mindkét fél részéről megtörtént.

**392/2024. (XII.19.) Kgy. sz. határozatában** a Közgyűlés úgy döntött, hogy a szombathelyi 1006/6 hrsz.-ú, beépítetlen terület megnevezésű ingatlanon felépített társasház 12 db „lakás” megnevezésű önálló ingatlana vonatkozásában fennálló elővásárlási jogával nem él.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat az ügyfél részére megküldésre került.

**393-395/2024. (XII.19.) Kgy. sz. határozataiban** a Közgyűlés a nemzetiségi önkormányzatok által használt ingatlanokra vonatkozóan fennálló ingyenes használati jogviszonyok meghosszabbításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozatok az ingatlanokat kezelő SZOVA NZrt. részére megküldésre kerültek.

**397/2024. (XII.19.) Kgy. sz. határozatában** a Közgyűlés felhatalmazta a SZOVA NZrt. vezérigazgatóját a Pálos Károly Családsegítő és Gyermekjóléti Szolgálat és a SZOVA NZrt. között a Paragvári u. 86. szám alatti ingatlanrészre, illetve a Karmelita u. 2/C. szám alatti ingatlanrészre vonatkozóan fennálló használatba-adási megállapodások módosítására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a SZOVA NZrt. részére megküldésre került.

**401/2024. (XII.19.) Kgy. sz. határozatában** a Közgyűlés egyetértett azzal, hogy az Önkormányzat az Interreg Central Europe CLHUBS elnevezésű pályázatban részt vegyen, és felkérte a polgármestert a pályázat benyújtásához szükséges dokumentumok aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A szükséges dokumentumok benyújtásra kerültek.

**402/2024. (XII.19.) Kgy. sz. határozatában** a Közgyűlés egyetértett azzal, hogy az Önkormányzat az Interreg Central Europe TWINTERACT elnevezésű pályázatban részt vegyen, és felkérte a polgármestert a pályázat benyújtásához szükséges dokumentumok aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A szükséges dokumentumok benyújtásra kerültek.

**410/2024. (XII.19.) Kgy. sz. határozatában** a Közgyűlés a PRENOR Kertészeti és Parképítő Kft.-t érintő döntéseket hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaságnak megküldésre került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2025. január 22.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2025. (I.30.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 337/2024. (XI.28.) Kgy. számú határozat 2. pontja határidejének a 2025. februári Közgyűlésre történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Sütő Gabriella, a Főépítészi Iroda vezetője)

**Határidő:** a 2. pontban foglaltak szerint